Foto: RIA BMT xodimlari Suriyaning Halab shahri tumanlaridan biriga shaharning sharqiy qismidan qurollangan tuzilmalar jangarilarini olib chiqish jarayonini boshlash uchun yetib keldilar, deb ma’lum qildi voqea joyidagi manba Sputnik nashriga. Avvalroq Halabdan "Jibhat an-Nusra" jangarilarini olib chiqish tashabbusini BMTning Suriya bo‘yicha maxsus elchisi Staffan de Mistura bildirgandi. Rossiya bu fikrni qo‘llab-quvvatlagan. Manba ma’lumotlariga ko‘ra, BMT xodimlari Bo‘ston al-Qasr tumaniga kelganlar. U yerda jangarilarni olib chiqib ketish uchun avtobuslar shay turibdi. Taxmincha, jangarilar u yoki guruhga mansubligidan qat’iy nazar olib chiqib ketiladi. Ularning aniq soni noma’lum. Shuningdek, jangarilar qaysi tomonga olib ketilishi ham noaniq.